ประกาศกระทรวงอุตสาหกรรม
เรื่อง กำหนดมาตรฐานผลิตภัณฑ์อุตสาหกรรม การทดสอบท่อเหล็กกล้าโดยไม่ทำลาย เล่ม ๑๑:
การทดสอบอัลตราโซนิกอัตโนมัติสำหรับรอยตะเข็บเชื่อมของท่อเหล็กกล้ามีตะเข็บ
เพื่อตรวจหาข้อบกพร่องตามแนวยาวและ/หรือแนวขวาง

พ.ศ. ๒๕๖๗

โดยที่เป็นการสมควรกำหนดมาตรฐานผลิตภัณฑ์อุตสาหกรรม การทดสอบท่อเหล็กกล้า
โดยไม่ทำลาย เล่ม ๑๑ : การทดสอบอัลตราโซนิกอัตโนมัติสำหรับรอยตะเข็บเชื่อมของท่อเหล็กกล้า
มีตะเข็บเพื่อตรวจหาข้อบกพร่องตามแนวยาวและ/หรือแนวขวาง

อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรม
พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗)
พ.ศ. ๒๕๕๘ รัฐมนตรีว่าการกระทรวงอุตสาหกรรม จึงออกประกาศตามข้อเสนอของคณะกรรมการ
มาตรฐานผลิตภัณฑ์อุตสาหกรรมไว้ ดังนี้

ข้อ ๑ ประกาศนี้เรียกว่า “ประกาศกระทรวงอุตสาหกรรม เรื่อง กำหนดมาตรฐานผลิตภัณฑ์
อุตสาหกรรม การทดสอบท่อเหล็กกล้าโดยไม่ทำลาย เล่ม ๑๑ : การทดสอบอัลตราโซนิกอัตโนมัติ
สำหรับรอยตะเข็บเชื่อมของท่อเหล็กกล้ามีตะเข็บเพื่อตรวจหาข้อบกพร่องตามแนวยาวและ/หรือแนวขวาง
พ.ศ. ๒๕๖๓”

ข้อ ๒ ประกาศนี้ให้มีผลนับแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้กำหนดมาตรฐานผลิตภัณฑ์อุตสาหกรรม การทดสอบท่อเหล็กกล้าโดยไม่ทำลาย
เล่ม ๑๑ : การทดสอบอัลตราโซนิกอัตโนมัติสำหรับรอยตะเข็บเชื่อมของท่อเหล็กกล้ามีตะเข็บ
เพื่อตรวจหาข้อบกพร่องตามแนวยาวและ/หรือแนวขวาง มาตรฐานเลขที่ มอก. 2470 เล่ม 11 - 2567 ไว้
ดังมีรายละเอียดท้ายประกาศนี้

ประกาศ ณ วันที่ 9 สิงหาคม พ.ศ. 2567
พิมพ์ภรา วิชัยกุล
รัฐมนตรีว่าการกระทรวงอุตสาหกรรม

ข้อมูลมาตรฐานผลิตภัณฑ์อุตสาหกรรม
แนบท้ายประกาศกระทรวงอุตสาหกรรม

ชื่อมาตรฐาน : การทดสอบท่อเหล็กกล้าโดยไม่ทำลาย เล่ม 11 : การทดสอบอัลตราโซนิก
อัตโนมัติสำหรับรอยตะเข็บเชื่อมของท่อเหล็กกล้ามีตะเข็บเพื่อตรวจหา
ข้อบกพร่องตามแนวยาวและ/หรือแนวนอน
NON-DESTRUCTIVE TESTING OF STEEL TUBES PART 11 :
AUTOMATED ULTRASONIC TESTING OF THE WELD SEAM OF
WELDED STEEL TUBES FOR THE DETECTION OF LONGITUDINAL
AND/OR TRANSVERSE IMPERFECTIONS

มาตรฐานเลขที่ : มอก. 2470 เล่ม 11–2567
ผู้จัดทำ : สำนักงานมาตรฐานผลิตภัณฑ์อุตสาหกรรม
กรรมการวิชาการ : -
ขอบข่าย : มาตรฐานผลิตภัณฑ์อุตสาหกรรมนี้
กำหนดวิธีทดสอบอัลตราโซนิกอัตโนมัติสำหรับรอยตะเข็บเชื่อมของ
ท่อเหล็กกล้ามีตะเข็บเชื่อมอาร์กใต้ฟลักซ์ (SAW) หรือท่อเหล็กกล้า
มีตะเข็บเชื่อมความด้านทานไฟฟ้า (EW; electric resistance and
induction-welded)
- สำหรับท่อเหล็กกล้ามีตะเข็บเชื่อมอาร์กใต้ฟลักซ์ วิธีทดสอบนี้ใช้ตรวจหา
ข้อบกพร่องในทิศทางการเรียงตัวตามแนวยาวเป็นหลัก หรือตามข้อตกลง
หรือแนวทางตามรอยตะเข็บเชื่อม หรือทั้งสองอย่าง
- สำหรับท่อเหล็กกล้ามีตะเข็บเชื่อมความด้านทานไฟฟ้า วิธีทดสอบนี้ใช้
ตรวจหาข้อบกพร่องในทิศทางการเรียงตัวตามแนวยาวของรอยตะเข็บเชื่อม
เป็นหลัก ในกรณีการตรวจหาข้อบกพร่องตามแนวยาวอาจทดสอบ
ด้วยแลมบ์เวฟ (lamb wave) ได้ ตามดุลยพินิจของผู้ทำ
- ใช้สำหรับทดสอบเหล็กโครงสร้างรูปพรรณกลางด้วย
หมายเหตุ สำหรับแบ่งเต็มเส้นรอบวงวิธีทดสอบอัลตราโซนิกของท่อเหล็กกล้าไว้ตะเข็บ
และท่อเหล็กกล้ามีตะเข็บ (ยกเว้นท่อเหล็กกล้ามีตะเข็บเชื่อมอาร์กใต้ฟลักซ์)
ตาม 10893-10
เนื้อหาประกอบด้วย : บทนำ ขอบข่าย เอกสารอ้างอิง คำศัพท์และบทนิยาม ข้อกำหนดทั่วไป
วิธีทดสอบ หลักการทั่วไป การสอบเทียบและการตรวจสอบเครื่องมือ
การยอมรับ การรายงานผลทดสอบ และภาคผนวก

สถานที่จัดเก็บ
: ห้องสมุดสำนักงานมาตรฐานผลิตภัณฑ์อุตสาหกรรม
ถนนพระรามที่ 5 กรุงเทพมหานคร ๑๐๔๐๐ โทรศัพท์ ๐๒ ๔๓๐ ๖๘๓๔
ต่อ ๐๒ ๔๔๐-๒๔๔๑

สถานที่จำหน่าย
: สำนักงานมาตรฐานผลิตภัณฑ์อุตสาหกรรม
ถนนพระรามที่ 5 กรุงเทพมหานคร ๑๐๔๐๐
https://www.tisi.go.th